
讝讘讞讬诐 爪讗 注"讘 - 驻讬专讜砖 砖讟讬讬谞讝诇抓

讗 讙诪专讗 讗诪专 砖诪讜讗诇: 诇讚讘专讬 专' 讟专驻讜谉 讘诪砖谞转谞讜, 讛住讘讜专 砖诪转谞讚讘讬诐 砖诪谉 诇诪拽讚砖, 讗讚诐 讛诪转谞讚讘 砖诪谉 鈥� 讛讻讛谉 拽讜诪爪讜 (谞讜讟诇 诪诪谞讜 拽讜诪抓) 讜诪拽讟讬专讜, 讜砖讬专讬讜 (诪讛 砖谞讜转专) 谞讗讻诇讬谉 诇讻讛谞讬诐. 诪讗讬 讟注诪讗 [诪讛 讛讟注诐, 讛诪拽讜专] 诇讻讱? 讗诪专 拽专讗 [讛讻转讜讘] 诇讙讘讬 诪谞讞转 谞讚讘讛: "讜谞驻砖 讻讬 转拽专讬讘 拽专讘谉 诪谞讞讛" (讜讬拽专讗 讘, 讗), 讜讬讬转讜专 讛诪诇讛 "拽专讘谉" 诪诇诪讚 砖诪转谞讚讘讬谉 讙诐 砖诪谉, 讜讻讬 [讜讻诪讜] 诪谞讞讛: 诪讛 诪谞讞讛 鈥� 拽讜诪爪讛 (拽讜诪抓 讗讜转讛) 讛讻讛谉 讜砖讬专讬讛 谞讗讻诇讬谉, 讗祝 砖诪谉 鈥� 拽讜诪爪讜 讛讻讛谉 讜砖讬专讬讜 谞讗讻诇讬谉.


讗诪专 专' 讝讬专讗: 讗祝 讗谞谉 谞诪讬 转谞讬谞讗 [讗祝 讗谞讜 讙诐 讻谉 砖谞讬谞讜] 讘诪砖谞转谞讜 讻讚讘专讬 砖诪讜讗诇, 砖讻谉 砖谞讬谞讜: 讗诪专 专' 砖诪注讜谉: 讗诐 专讗讬转 砖诪谉 砖诪转讞诇拽 讘注讝专讛, 讗讬 (讗讬谉) 讗转讛 爪专讬讱 诇砖讗讜诇 诪讛讜, 讗诇讗 诪讜转专 专拽讬拽讬 诪谞讞讜转 讬砖专讗诇 讜诇讜讙 砖诪谉 砖诇 诪爪讜专注, 讜讟注诐 讛讚讘专 鈥� 诪驻谞讬 砖讗讬谉 诪转谞讚讘讬谉 砖诪谉. 讜谞讚讬讬拽: 诪讻诇诇 讚讘专讬诐 讗诇讛 讬砖 诇诇诪讜讚, 讻讬 诇砖讬讟转 诪讗谉 讚讗诪专 [诪讬 砖讗讜诪专] 诪转谞讚讘讬谉 砖诪谉, 讛专讬讛讜 诪转讞诇拽 讘讬谉 讛讻讛谞讬诐 诇讗讻讬诇讛.


讗诪专 诇讬讛 [诇讜] 讗讘讬讬 诇专' 讝讬专讗: 讗讬诪讗 住讬驻讗 [讗诪讜专 讗转 住讜驻讛] 砖诇 讛诪砖谞讛: 讗诐 专讗讬转 砖诪谉 砖谞讬转谉 注诇 讙讘讬 讗讬砖讬诐, 讗讬 讗转讛 爪专讬讱 诇砖讗讜诇 诪讛讜, 讗诇讗 诪讜转专 专拽讬拽讬 诪谞讞转 讻讛谞讬诐 讜诪谞讞转 讻讛谉 诪砖讬讞, 讜讟注诐 讛讚讘专 鈥� 诪驻谞讬 砖讗讬谉 诪转谞讚讘讬谉 砖诪谉. 讜谞讚讬讬拽: 诪讻诇诇 讚诇诪讗谉 讚讗诪专 [砖诇 讚注转 诪讬 砖讗讜诪专] 诪转谞讚讘 讗讚诐 砖诪谉, 讛专讬讛讜 注讜诇讛 讻讜诇谉 诇讗讬砖讬诐, 讜讛专讬 讝讛 讘谞讬讙讜讚 诇讚讘专讬 砖诪讜讗诇, 砖讗诪专 讻讬 诇讚讘专讬 专' 讟专驻讜谉, 诪拽讟讬专 拽讜诪爪讜 讜砖讬讬专讬讜 谞讗讻诇讬诐. 注诇 讻诇 驻谞讬诐, 诇讗讘讬讬 拽砖讬讗 专讬砖讗 [拽砖讛 讛讚讬讜拽 诪转讞讬诇转 讛诪砖谞讛], 诇专' 讝讬专讗 拽砖讬讗 住讬驻讗 [拽砖讛 讛讚讬讜拽 诪住讜祝 讛诪砖谞讛].


讜诪注转讛, 讘砖诇诪讗 [谞谞讬讞] 诇驻讬 讚注转 专' 讝讬专讗, 讛诪讚讬讬拽 讻砖诪讜讗诇, 专讬砖讗 [转讞讬诇转 讛诪砖谞讛] 诪诪谞讛 诪砖诪注 讻讬 诇讚注转 专' 讟专驻讜谉 砖诪谉 砖谞讚讘 诪转讞诇拽 诇讻讛谞讬诐, 诪讚讘专转 讘砖讬专讬诐, 讜讗讬诇讜 住讬驻讗 [住讜驻讛] 诪诪谞讛 诪砖诪注 讻讬 诇讚注转讜 诪拽讟讬专讬诐 讗转 讛砖诪谉, 诪讚讘专 讘拽讜诪抓. 讗诇讗 诇讗讘讬讬 拽砖讬讗 [拽砖讛] 诪转讞讬诇转 讛诪砖谞讛! 讜诪砖讬讘讬诐: 诇讚注转讜 讗讬谉 诇讚讬讬拽 诪砖诐, 砖讻谉 转谞讗 专讬砖讗 讗讟讜 住讬驻讗 [砖谞讛 讗转 专讗砖讛 诪砖讜诐 砖砖谞讛 讻讱 讗转 住讜驻讛], 讜讛讜讗 诪住讙谞讜谉 讛诪砖谞讛.


 讜诪拽砖讬诐:  讘砖诇诪讗 [谞谞讬讞] 住讬驻讗 转谞讬 诪砖讜诐 专讬砖讗 [住讜驻讛 砖诇 诪砖谞讛 砖讜谞讛 讛转谞讗 诪砖讜诐 专讗砖讛], 砖讞讜讝专 注诇 讚讘专讬讜 讘讗讜转讜 讗讜驻谉. 讗诇讗 专讬砖讗 诪砖讜诐 住讬驻讗 诪讬 转谞讬 [专讗砖讛 诪砖讜诐 住讜驻讛 讛讗诐 砖讜谞讛]? 讜诪砖讬讘讬诐: 讗讬谉 [讻谉], 讜讻讱 讗诪专讬 讘诪注专讘讗 [讗讜诪专讬诐 讘讗专抓 讬砖专讗诇]: 转谞讗 专讬砖讗 诪砖讜诐 住讬驻讗 [砖谞讛 专讗砖讛 诪砖讜诐 住讜驻讛].


讜诪爪讬注讬诐: 转讗 砖诪注 [讘讜讗 讜砖诪注] 专讗讬讛 诇注谞讬谉 讝讛 诪诪讛 砖砖谞讬谞讜 讘讘专讬讬转讗: 讛诪转谞讚讘 讬讬谉, 讻讚讘专讬 专' 注拽讬讘讗, 砖讗诪专 砖诪转谞讚讘讬诐 讬讬谉 鈥� 讛专讬讛讜 谞讬转谉 诇住驻诇讬诐 砖讘拽专谉 讛诪讝讘讞. 讛诪转谞讚讘 砖诪谉 讻讚讘专讬 专' 讟专驻讜谉 砖讗诪专 砖谞讬转谉 诇讛转谞讚讘 砖诪谉 鈥� 讛专讬讛讜 谞讬转谉 诇讗讬砖讬诐. 诪讗讬 诇讗讜 [讛讗诐 诇讗] 谞讚讬讬拽 讻讬 诪转讜讱 砖讬讬谉 讻讜诇讜 诇住驻诇讬诐, 砖诪谉 讙诐 讻谉 讻讜诇讜 诇讗讬砖讬诐, 砖诇讗 讻讚讘专讬 砖诪讜讗诇? 讜讚讜讞讬诐: 诪讬讚讬 讗讬专讬讗 [讜讻讬 讛讚讘专讬诐 砖讬讬讻讬诐]? 讛讗 讻讚讗讬转讗 讜讛讗 讻讚讗讬转讗 [讝讛 讻驻讬 砖讛讜讗 讜讝讛 讻驻讬 砖讛讜讗].


讗诪专 专讘 驻驻讗, 讚讘专讬 砖诪讜讗诇 砖谞讜讬讬诐 讻转谞讗讬 [讻诪讞诇讜拽转 转谞讗讬诐], 砖砖谞讬谞讜 讘讘专讬讬转讗: 讛诪转谞讚讘 砖诪谉 诇讗 讬驻讞讜转 诪诇讜讙, 专讘讬 讗讜诪专: 砖诇砖转 诇讜讙讬谉. 讜诪讘专专讬诐: 讘诪讗讬 拽诪讬驻诇讙讬 [讘诪讛, 讘讗讬讝讛 注拽专讜谉 讛诐 讞诇讜拽讬诐]? 讗诪专讜讛 专讘谞谉 拽诪讬讛 [讞讻诪讬诐 诇驻谞讬] 专讘 驻驻讗: 讘砖讗诇讛 讛讗诐 谞讜拽讟讬诐 讘诪讚专砖 讛讛诇讻讛 讘砖讬讟讛 砖诇 讚讜谉 诪讬谞讛 讜诪讬谞讛 [诇诪讚 诪诪谞讛 讜诪诪谞讛], 砖讗诐 讬砖 讛讬拽砖 讗讜 讙讝讬专讛 砖讜讜讛 诇讜诪讚讬诐 诪谉 讛诪诇诪讚 注诇 讛诇诪讚 诇讻诇 注谞讬谉 砖讬砖 讘诪诇诪讚, 讗讜 讚讜谉 诪讬谞讛 讜讗讜拽讬 讘讗转专讛 [讚讜谉 诪诪谞讛 讜讛注诪讚 讘诪拽讜诪讛], 砖诇诪讚讬诐 专拽 诇注谞讬谉 讗讞讚 砖讬砖 爪讜专讱 诇诇讜诪讚讜 诪谉 讛诪诇诪讚, 讜诇讗 诇砖讗专 讚讘专讬诐 砖谞讬转谉 诇讛住讬拽 讗讜转诐 诪讙讜驻讜 砖诇 讛诇诪讚, 讗讬讻讗 讘讬谞讬讬讛讜 [讬砖 诪讞诇讜拽转 讘讬谞讬讛诐].


讚专讘谞谉 住讘专讬 [砖讞讻诪讬诐 住讘讜专讬诐] 砖讬砖 诇诇诪讜讚 讘砖讬讟转 "讚讜谉 诪讬谞讛 讜诪讬谞讛": 诪讛 诪谞讞讛 诪转谞讚讘讬谉 讗祝 砖诪谉 诪转谞讚讘讬谉 (讻驻讬 砖诇诪讚谞讜 诇注讬诇 诪"拽专讘谉 诪谞讞讛"), [讜诪讬谞讛 [讜谞诪砖讬讱 诇诇诪讜讚 诪诪谞讛]: 诪讛 讛诪转谞讚讘 诪谞讞讛 诪讘讬讗 注诪讛 诇讜讙 砖诪谉, 讗祝 讻讗谉 讻砖诪转谞讚讘 砖诪谉 讘诇讘讚 鈥� 诇讜讙 砖诪谉. 讜注讜讚, 诪讛 诪谞讞讛 拽讜诪爪讛 (拽讜诪抓 讗讜转讛) 讜砖讬专讬讛 谞讗讻诇讬谉, 讜讻讚讘专讬 砖诪讜讗诇, 讗祝 砖诪谉 拽讜诪爪讜 (拽讜诪抓 讗讜转讜) 讜砖讬专讬讜 谞讗讻诇讬谉.


讜讗讬讚讱 [讜讛讗讞专, 专讘讬], 诇讜诪讚 讘砖讬讟转 "讚讜谉 诪讬谞讛 讜讗讜拽讬 讘讗转专讛": 讚讜谉 诪诪谞讞讛, 诪讛 诪谞讞讛 诪转谞讚讘讬谉 讗祝 砖诪谉 诪转谞讚讘讬谉. 讜讗讜诇诐 诇讙讘讬 驻专讟讬 讛讛诇讻讛 讛专讬讛讜 讗讜拽讬 讘讗转专讛 [诪注诪讬讚 讗转 讚讬谞讛 砖诇 谞讚讘转 砖诪谉 讘诪拽讜诪讛]], 讻讚讬谉 谞住讻讬诐, 诪讛 谞住讻讬诐 诪转谞讚讘讬诐 砖诇砖转 诇讜讙讬谉 鈥� [讗祝 砖诪谉 讝讛 砖诪谞住讻讬诐 注诇 讛诪讝讘讞 鈥� 砖诇砖 诇讜讙讬谉, 讜注讜讚, 诪讛 谞住讻讬诐 讻讜诇谉 谞砖驻讻讬诐 诇住驻诇讬谉] 鈥� 讗祝 砖诪谉 讻讜诇谉 诇讗讬砖讬诐.


讗诪专 诇讬讛 [诇讜] 专讘 驻驻讗 诇讗讘讬讬: 讗讬 诪诪谞讞讛 诪讬讬转讬 诇讛 [讗诐 诪诪谞讞讛 诪讘讬讗, 诇诪讚, 讗讜转讛] [专讘讬] 诇讗 讛讬讛 讞讜诇拽 注诇 讞讻诪讬诐, 砖讻谉 讚讻讜诇讬 注诇诪讗 [诇讚注转 讛讻诇] 诇诪讚讬诐 讘砖讬讟转 讚讜谉 诪讬谞讛 讜诪讬谞讛 [诇诪讚 诪诪谞讛 讜诪诪谞讛]. 讗诇讗 专讘讬 诪"讗讝专讞" 讙诪专 诇讛 [诇诪讚 讗讜转讛] 砖讘住讜祝 驻专砖转 讛谞住讻讬诐 谞讗诪专: "讻诇 讛讗讝专讞 讬注砖讛 讻讻讛 讗转 讗诇讛 诇讛拽专讬讘 讗诇讛 诇讛' ", (讘诪讚讘专 讟讜, 讬讙), 砖讻砖诐 砖谞讬转谉 诇讛转谞讚讘 讬讬谉 诇谞住讻讬诐, 讻谉 谞讬转谉 诇讛转谞讚讘 砖诪谉. 讜讘讚专讱 砖诇 "讚讜谉 诪讬谞讛 讜诪讬谞讛" 讛讜讗 诇诪讚 诪讬讬谉 砖谞讚讘转 砖诪谉 讛专讬讛讬 砖诇讜砖讛 诇讜讙讬诐.


讗诪专 诇讬讛 [诇讜] 专讘 讛讜谞讗 讘专讬讛 [讘谞讜] 砖诇 专讘 谞转谉 诇专讘 驻驻讗: 诪讬 诪爪讬转 讗诪专转 讛讻讬 [讛讗诐 讬讻讜诇 讗转讛 诇讜诪专 讻讱]? 讜讛转谞讬讗 [讜讛专讬 砖谞讜讬讛 讘专讬讬转讗]: "拽专讘谉 诪谞讞讛" (讜讬拽专讗 讘, 讗) 鈥� 诪诇诪讚 砖诪转谞讚讘讬谉 砖诪谉, 讜讻诪讛? 砖诇砖讛 诇讜讙讬谉. 讜诪讗谉 砖诪注转 诇讬讛 [讜诪讬 砖诪注转 讗讜转讜] 砖讗诪专 砖诇砖讛 诇讜讙讬谉? 专讘讬 讛讬讗, 讜拽讗 诪讬讬转讬 诇讛 [讜讛讜讗 诪讘讬讗, 诇诪讚, 讗讜转讛] 诪"拽专讘谉"! 讗诪专 诇讬讛 [诇讜] 专讘 驻驻讗: 讗讬 转谞讬讗 转谞讬讗 [讗诐 砖谞讜讬讛 讘专讬讬转讗 砖谞讜讬讛], 讜讞讜讝专 讗谞讬 诪讚讘专讬.


讘 讗诪专 砖诪讜讗诇: 讛诪转谞讚讘 讬讬谉, 诪讘讬讗 讜诪讝诇驻讜 注诇 讙讘讬 讛讗讬砖讬诐. 诪讗讬 讟注诪讗 [诪讛 讟注诐] 讗诪专 拽专讗 [讛诪拽专讗]: "讜讬讬谉 转拽专讬讘 诇谞住讱 讞爪讬 讛讛讬谉 讗砖讛 专讬讞 谞讬讞讞 诇讛' "(讘诪讚讘专 讟讜, 讬), 讛专讬 砖讬砖 讬讬谉 砖讛讜讗 "讗砖讛" 鈥� 诇讗讬砖讬诐. 讜诪拽砖讬诐: 讜讛讗 拽讗 诪讻讘讬 [讜讛专讬 讛讜讗 诪讻讘讛] 注诇 讬讚讬 讝讛 讗转 讛讗砖, 讜谞讗诪专: "讗砖 转诪讬讚 转讜拽讚 注诇 讛诪讝讘讞 诇讗 转讻讘讛" (讜讬拽专讗 讜, 讜)! 讜诪砖讬讘讬诐: 讻讬讘讜讬 讘诪拽爪转 诇讗 砖诪讬讛 [讗讬谉 砖诪讜, 讗讬谞讜 谞讞砖讘] 讻讬讘讜讬 砖谞讗住专 讘讻转讜讘.


 讜诪拽砖讬诐:  讗讬谞讬 [讻谉 讛讜讗]? 讜讛讗诪专 [讜讛专讬 讗诪专] 专讘 谞讞诪谉 讗诪专 专讘讛 讘专 讗讘讜讛: 讛诪讜专讬讚 讙讞诇转 诪注诇 讙讘讬 讛诪讝讘讞 讜讻讬讘讛 鈥� 讞讬讬讘 诪砖讜诐 "诇讗 转讻讘讛"! 讜讚讜讞讬诐: 诪讚讜讘专 砖诐 讚诇讬讻讗 [砖讗讬谉] 注诇 讛诪讝讘讞 讗诇讗 讛讗讬 [讙讞诇转 讝讜] 讜谞诪爪讗 砖诪讻讘讛 讻诇 诪讛 砖谞诪爪讗. 讗讬讘注讬转 讗讬诪讗 [讗诐 转专爪讛 讗诪讜专] 转讬专讜抓 讗讞专: 讙诐 讗诐 讻讬讘讜讬 讘诪拽爪转 谞讗住专, 讻讬讘讜讬 砖诇 诪爪讜讛, 讻讙讜谉 注诇 讬讚讬 谞讬住讜讱 讬讬谉, 砖讗谞讬 [砖讜谞讛], 砖讛讜讗 诪讜转专.


 讜诪拽砖讬诐:  转讗 砖诪注 [讘讜讗 讜砖诪注] 住转讬专讛 诇转讬专讜抓 讝讛, 诪诪讛 讚转谞讗 [砖砖谞讛] 专' 讗诇讬注讝专 讘谉 讬注拽讘: 讻诇驻讬 (诪讗讞专) 砖谞转谞讛 转讜专讛 诪爪讜讛 诇转专讜诐 诪谉 讛讚砖谉, 讜讛诐 讙讞诇讬诐 砖谞转讗讻诇讜 讜谞讙诪专讛 讘注讬专转诐, 讬讻讜诇 讬讻讘讛 讙讞诇转 讜讬转专讜诐? 讗诪专转: 诇讗 讬讻讘讛 砖谞讗诪专 "诇讗 转讻讘讛" (讜讬拽专讗 讜, 讜). 诪砖诪注 讗讬驻讜讗 砖讗祝 诇爪讜专讱 诪爪讜讛 讗住讜专 讻讬讘讜讬 讘诪拽爪转! 讜诪砖讬讘讬诐: 砖讗谞讬 讛转诐 [砖讜谞讛 砖诐], 砖讻谉 讗驻砖专 诇讜 诇讻讛谉 讚讬转讬讘 讜谞讟专 [砖讬砖讘 讜讬砖诪讜专, 讬砖讙讬讞] 注讚 砖讬讛驻讜讱 讞诇拽 诪谉 讛讙讞诇讬诐 诇讗驻专, 讜讗讝 讬转专讜诐. 讗讘诇 讘讝讬诇讜祝 讛讬讬谉 诇讗 转讜注讬诇 讛讛诪转谞讛, 讜诇讻谉 诪讜转专 讛讚讘专.


 讜诪拽砖讬诐, 转讗 砖诪注 [讘讜讗 讜砖诪注] 砖讗讬谉 诪讝诇驻讬诐 讗转 讛讬讬谉 注诇 讙讘讬 讛讗砖, 诪诪讛 砖砖谞讬谞讜 讘讘专讬讬转讗: 讬讬谉 砖诇 谞讚讘讛 讻讚讘专讬 专' 注拽讬讘讗 谞砖驻讱 诇住驻诇讬诐, 砖诪谉 讻讚讘专讬 专' 讟专驻讜谉 谞砖驻讱 诇讗讬砖讬诐! 讜注讜讚 转谞讬讗 [砖谞讜讬讛 讘专讬讬转讗]: 讬讬谉 谞住讱 谞砖驻讱 诇住驻诇讬诐. 讜讬砖 诇砖讗讜诇: 讗讜 讗讬谞讜 讗诇讗 诇讗讬砖讬诐? 讗诪专转: 诇讗 讬讻讘讛!


讜诪砖讬讘讬诐: 诇讗 拽砖讬讗 [讗讬谞讜 拽砖讛]: 讛讗 [讝讛] 讻砖讬讟转 专' 讬讛讜讚讛 讛住讘讜专 讻讬 讙诐 讚讘专 砖讗讬谉 诪转讻讜讜谉 诇讜 鈥� 讗住讜专, 讛讗 [讝讛讜 砖讗诪专 砖诪讜讗诇] 讻砖讬讟转 专' 砖诪注讜谉 讛住讘讜专 砖讚讘专 砖讗讬谉 诪转讻讜讜谉 诇讜 鈥� 诪讜转专. 讜砖讜讗诇讬诐: 诇诪讬诪专讗 [讛讗诐 诇讜诪专] 诪讻讗谉 砖砖诪讜讗诇 讻专' 砖诪注讜谉 住讘讬专讗 诇讬讛 [住讘讜专 讛讜讗]? 讜讛讗诪专 [讜讛专讬 讗诪专] 砖诪讜讗诇: 诪讻讘讬谉 讙讞诇转 (讞转讬讻讛 诇讜讛讟转) 砖诇 诪转讻转 讘专砖讜转 讛专讘讬诐 讘砖讘转 讘砖讘讬诇 砖诇讗 讬讝讜拽讜 讘讛 专讘讬诐,

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

